google/wiki40b huggingface dataset:
Anne Øland

Utdannelse

Anne Øland er elev av Herman D. Koppel og debuterte fra Det Kongelige Danske Musikkonservatorium i 1977.
Deretter gjorde hun videre studier hos Guido Agosti i Roma, Hans Leygraf i Salzburg og Nikita Magaloff i Genève.

Karriere

I 1980 blev hun dosent ved Det Kongelige Danske Musikkonservatorium, og hun har siden da utdannet en rekke av Danmarks mest talentfulle unge pianister,
og instruert flere av Danmarks førende unge kammerensembler.
Fra august 2004 blev Anne Øland tilknyttet Det Jyske Musikkonservatorium, hvor hun i 2007 ble utnevnt til professor.
Hun avholder regelmessig masterclass for klaverstudenter både i Danmark og utenlands.

Innspillinger og konserter

Anne Øland har foretatt den første samlede danske CD-innspilling av Beethovens 32 klaversonater – en sentral bestanddel i det klassiske repertoaret for klaver. Dette ble markert med en oppførelse av samtlige sonater over 7 kvelder i konsertsalen i Tivoli i København sommeren 2002.
Hun har en omfattende konsertvirksomhet bak seg, både som solist og som kammermusiker. Hun har opptrådt i Skandinavia, Island, Tyskland, Frankrike, Storbritannia, Italia, Russland, USA og Japan.
Øland har også innspilt Carl Nielsens samlede verker for klaver.

Priser og legater

I 1978 vant Anne Øland førstepris ved Nordisk Konkurranse for unge pianister.
Etter debutkonserten i Wigmore Hall i London i 1981 mottok hun Musikanmelderringens Kunstnerpris, og hun har fått tildelt adskillige andre kunstnerpriser, deriblant Jacob Gades Legat 1976, stipendier fra Leonnie Sonnings fond, Tagea Brandts Rejselegat 1986, Victor Schiølers Mindelegat, Walter Schrøders Legat 1988, Carl Nielsen og Anne Marie Carl-Nielsens Legats hederspris 1995 og i 1998 Carl Nielsen Selskabets hederspris.
Pass

Pass er et offisielt reisedokument utstedt av en statsborgers hjemland. Pass brukes både som identitetsbevis og som legitimasjon for at innehaveren kan påberope seg utstederstatens diplomatiske beskyttelse. Passet inneholder personopplysninger om innehaveren som navn, fødselsdato, fødested, fotografi, og noen ganger også en personbeskrivelse. I passet kan det også opplyses hvilke land passet ikke er gyldig for innreise til. 
Dokumentet har normalt form av en liten bok, og inneholder plass for viseringer (utstedelse av visa). Gyldighetstiden er for norske pass normalt 2-5 år for barn og 10 år for voksne. Hvis man passerer inn eller ut av fjerne land vil passet bli stemplet eller det vil bli optisk lest. Stemplingen viser imidlertid kun når passinnehaveren passerte passkontrollen.

Kategorier og typer

Pass kan utstedes i flere kategorier, for eksempel innenrikspass, fremmedpass, diplomatpass, nødpass, turistpass og tjenestepass.

Innenrikspass

Et innenrikspass brukes av enkelte land som det fremste innenlandske identifikasjonsdokumentet. Det har form som et vanlig fremmedpass, men er kun gyldig innenlands. For eksempel Russland, Hviterussland, Ukraina, Nord-Korea  har innenrikspass.

Fremmedpass

Et fremmedpass (også kalt utlendingspass) er et pass som utstedes til utlendinger som ikke fyller betingelsene for å få reisebevis for flyktninger.

Nødpass

Et nødpass er et pass som normalt utstedes ved forenklet prosedyre og som kan gjelde kun for en tidsbegrenset periode eller for en enkelt reise.

Diplomatpass

Et diplomatpass er et pass som benyttes av et lands diplomater eller medlemmer av statsledelsen (f.eks. den kongelige familie) for utenlandsreiser. Diplomatpass er vanligvis fritatt krav om visum, ettersom det antas at en person som reiser på et diplomatpass er på tjenestereise, fremfor på som privatperson.

Turistpass

Et turistpass er et legitimasjonsdokument som utstedes av enkelte land for turistreiser til utlandet. Disse landene utsteder også gjerne egne tjenestepass for reiser som ikke er turistreiser.

Tjenestepass

Et tjenestepass er et pass som utstedes til statlige ansatte som ikke er diplomater, for bruk ved tjenestereiser . I enkelte land er det andre innreisebestemmelser for personer som reiser med offisielle pass, dvs. diplomat- eller tjenestepass.

Maskinlesbart pass

Maskinlesbart pass er et pass der navnet er trykket fremfor håndskrevet og således elektronisk lesbart.  Alle pass utstedt i Norge fra 1. januar 2004 kan leses i maskin. Pass utstedt ved passkontoret i Oslo etter 1999 kan  også leses i maskin.

Biometriske pass

Fra april 2010 skal alle norske pass utstedes med en elektronisk brikke hvor det er lagret biometriske opplysninger. I tillegg til personopplysningene som fremgår av passets førsteside, skal passinnehavers fingeravtrykk lagres i passet.

Pass i form av et id-kort

Noen land utsteder også spesielle identitetskort som har lovgyldighet som pass. Disse vil vanligvis ha restriksjoner på hvilke utland som godtar disse (USA   er et land som utsteder slike, for bruk ved besøk til visse land i Nord-Amerika og Karibia).
Morka-Koldedalen

Morka-Koldedalen er en dal som ligger i vestre del av Jotunheimen i Årdal i Sogn og Fjordane. Vassdraget Morka-Koldedøla inneholder blant annet Vettisfossen i overgang til Utladalen.
Morka-Koldedalen ble brukt som en overgangsrute mellom Bygdin og Vettismorki før i tiden. Dalen er kupert, og var ikke lett å passere med hestekjerre på sommer- og vinterføre. Om sommeren kan man komme til Morka-Koldedalen med bil fra Tyin til Koldedalsvatnet og derfra går en og passerer tre vann før man går ned i Utladalen, det navnløse 1291-vannet grunnet 1291 moh, så Andrevatnet og deretter Fyrstevatnet. 
Morka-Koldedalen er ofte utsatt for mørk tåke og uvær, derfor har den fått sitt navn. Dalen blir ofte brukt som en avstikker på en eventuell tur til Falketind, da tar man nordover fra Andrevatnet. Selve dalen har flere utsatte passasjer, og anbefales derfor bare for erfarne fjellvandrere.
Norges ambassade i Beirut

Norges ambassade i Beirut huser den norske ambassadør til landet Libanon der Beirut er hovedstad.  Den ligger i bydelen Minet El Hosn. 
Norge og Libanon etablerte diplomatiske forbindelser den 10. august 1948.
Det vanlige har vært at Norge har natt en sendemann til Beirut stasjonert annet sted, da med en sideakkreditering til Beirut.  Vanligst har vært fra Norges ambassade i Kairo.
Pseudocavonus

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er utbredt i Australia (Western Australia).
Klaus Riskær Pedersen

Biografi

Som 16-åring fikk han utgitt boken «Unges kig ind i finansverdenen» på forlaget Gyldendal. Under studietiden etablerte han i 1978 tidsskriftet «Børsinformation» og startet et verdipapirforetak.

Politikken

I 1989 gikk han inn i politikken, og stilte som 5. kandidat til europaparlamentsvalget for partiet Venstre. Under slagordene «Bryd Janteloven!» og «Danmark kan, hvis du vil» ble han både populær og omstridt. Med 57.114 personlige stemmer ble han valgt som Venstres andre parlamentsmedlem. I 1993 ble han ekskludert fra partiet, og han satt ut perioden som uavhengig representant.

Forretninger, fengsel, politisk endring

Hans karriere i næringslivet har vært preget av forretningseventyr med påfølgende konkurser og rettssaker som har resultert i flere dommer som har blitt vidt omtalt i danske medier. I 2007 ble han idømt syv års ubetinget fengsel for bedrageri, men slapp ut etter fem års fengsel. Han skylder fortsatt det offentlige over 30 millioner kroner.
I 2014 utgav Pederen boken «Socialkapitalisme» der han tok et oppgjør med sin tidligere politiske overbevisning. I boken argumenterer han for at virkningene av finanskrisen i 2008 hadde avdekket flere svakheter ved det frie markedet. Pedersen mener nå at sosiale hensyn og samfunnets bærekraft må være overordnet finansmarkedenes frihet. Utgivelsen av «Socialkapitalismen» kom til å markere Pedersens come back som politiker. I 2015 meldte Pedersen seg inn i partiet Alternativet for å kunne stille som folketingskanditat, men ble ekskludert etter bare en ukes medlemskap.

Partiet «Klaus Riskær Pedersen»

I november 2018 registrerte Pedersen et nytt parti som bærer hans eget navn. Partiet ble offisielt godkjent den 27. februar 2019 etter en rekordhurtig innsamlingsaksjon for å hente inn de påkrevde 20.000 velgererklæringer som kreves for å kunne stille til valg ved Folketinget. Pedersen kaller sitt parti konservativ, men rødt og går til valg under mottoet "Vi holder hovedet koldt og hjertet varmt". Partiet ønsker å gi vanlige dansker en skattelettelse på 80 milliarder kroner og sende regningen for dette til bankene og finanssektoren. Pedersen ønsker en storrengjøring i dansk politikk som han mener er befolket med visjonsløse karrierepolitikere.
Flere danske kommentatorer mener Pedersens fargerike bakgrunn vil sikre ham en plass i Folketinget.
Adamseplene

Historikk

Gruppas første forestilling var "Om mens og menn". Forestillingen hadde premiere på Veita Scene i mai 1998. Den ble en publikumssuksess og de spilte senere to måneder i Trondheim samme høst. I 1999 ga de ut plata ".no" på plateselskapet Norske Gram. Trioen ble for anledningen utvidet med tre musikere: Sola Jonsen (DumDumBoys), Truls Waagø (Trondheim Symfoniorkester) og Jostein Ansnes (Dadafon). 
I mars 2000 hadde Adamseplene premiere på showet "Full Pupp", som også ble en publikumsvinner i Trondheim og omland. I 2001 ble showet til en TV-serie på seks episoder som ble sendt på NRK1 høsten 2001: Adamseplene: Full pupp. Gruppen har også underholdt på NRK radio.
Høsten 2006 var de aktuelle med forestillingen «Alle tiders julebord», på Trøndelag Teater.
Kilpisjärvi (innsjø)

Fiskebestand

Harr, røye, sik og ørret er de viktigste fiskeartene i Kilpisjärvi. Siken er utplassert i sjøen. Kilpisjärvi er ikke et godt fiskevann. Et tegn på detta ses i den årlige sportsfiskekonkurransen Vain kaksi kalaa (Bare to fisker), som arrangeres i begynnelsen av mai. Til tross for et deltagerantall på flere tusen våren 2006, resulterte konkurransen i null fangede fisker som oppfylte målene i henhold til konkurransereglene.
Kvadersten

Med kvadersten forstår en vanligvis en tilhuggen eller saget natursten som kan være marmor, granitt, sandsten eller lignende. Visflaten har en rektangulær eller kvadratisk form. Selve visflaten kan være fra slett til mer eller mindre profilert.
Kvadersten brukes gjerne til fundamenter, sokler og som yttermurer på større bygninger. Den er også anvendt i eldre festningskonstruksjoner. Stenen gir et tungt og gedigent inntrykk.
Kvadersten er også anvendt kun i bygningens hjørner, hjørne kvader, der resten av veggflaten er i pusset utførelse.
Kvadersten er anvendt innen bygningskunst i lang tid og innen de fleste stilperioder.
Foll

Foll (eller fold) er en urgammel måte til å måle brutto avkastning av avling med, kjent siden før kristendommens inntog i verden. Foll nevnes blant annet i Første Mosebok og brukes altså i forbindelse med innhøstingen til å måle brutto gevinst med. I Matteus evangelium ble ordet erstattet med omskrivningen «ganger det som ble sådd» i revisjonen fra 2005. Benevnelsen har også blitt utstrakt brukt i Europa og Skandinavia helt opp mot våre dager, herunder også i Norge.
Hellefjorden (Mandal)

Hellefjorden er en fjord i Mandal kommune i Vest-Agder. Den ligger sør for Tregde, og har innløp fra Skagerrak mellom Pysen i vest og Ytsteskjer i øst. Derfra går fjorden i nordvestlig retning til Skjernøysundet på nordsida av Skjernøya, som forbinder fjorden med Mannefjorden i vest. Det ligger flere øyer på hver side av fjorden. På østsida ligger Store Sæsøy, Utøy, Risøy, Horsøy og Buøya, og på vestsida ligger Sandøy, Hellersøy og den større Skjernøya.
Basiliskos

Bakgrunn

Basiliskos var bror av keiserinne Aelia Verina, hustru av keiser Leo I (457–474). Han forhold til keiseren gjorde det mulig for ham å skaffe seg en militær karriere som, etter mindre innledende suksess, ble avsluttet i 468 da han ledet den katastrofale bysantinske invasjonen av vandalenes land i Nord-Afrika, en av de største militære operasjoner i senantikken.

Keiser

Basiliskos greide å ta makten i 475 ved å utnytte den manglende folkelige populariteten til keiser Zenon, en «barbar» som etterfulgte keiser Leo I, og en sammensvergelse som var ledet av Verina som hadde tvunget Zenon til å flykte fra Konstantinopel. I løpet av Basiliskos' korte styre greide han gjøre kirken til sin fiende, og samtidig folket i Konstantinopel, ved å fremme monofysittisk kristologi og ikke den lære som var blitt godkjent ved konsilet i Kalkedon. Hans politikk med sikre seg makten ved å utnevne lojale menn i nøkkelroller skaffet ham mange fiender i keiserhoffet, blant annet hans søster Verina. Da Zenon forsøkte å ta tronen tilbake fant han bortimot ingen motstand og kunne reise i triumf inn i Konstantinopels gater. Der tok han Basiliskos og hans familie til fange, og fikk dem siden tatt av dage.
Kampen mellom Basiliskos og Zenon hindret antagelig at Østromerriket kunne hindre at Vestromerriket brøt sammen, noe som skjedde tidlig i september 476. Da  herulenes høvding, Odovakar, avsatte den vestlige keiseren Romulus Augustus, og deretter sendte de keiserlige regala til Konstantinopel, hadde keiser Zenon akkurat fått makten og tronen tilbake, og han kunne bare utpeke Odovakar til dux av Italia. Således ble Vestromerriket avsluttet.
Fylkesvei 6570

Fylkesvei 6570 (Fv6570) i Trøndelag går mellom Holtan og Fagerbekken i Midtre Gauldal kommune. Veien er 4,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 655 (Sør-Trøndelag).
Huaneng Taichang kullkraftverk

Huaneng Taichang kullkraftverk er et kullkraftverk i Taichang i regionen Jiangsu i det østlige Kina. Det har en installert produksjonskapasitet på 1800 MW fordelt på 2 turbiner à 300 MW, og to turbiner på 600 MW under utbygging. Årsproduksjonen er om lag 10 TWh. Anlegget stod ferdig med de første turbinene i 2003.
Wallander – Mastermind

Handling

En morgen blir en kvinne funnet død, hengende opp ned fra taket i sin leilighet og hun har mistet alt blodet sitt. Det finnes ikke spor av blodet. En katt og mus-lek med Ystadpolitiet begynner, en lek der noen med minutiøs planlegging er et steg foran, en lek som viser seg å være et totalt angrep på Ystadpolitiet og spesielt døtrene deres.
Kommissærene Wallander og Martinsson, kjent for å være rasjonelle og tenkende individer, begynner å oppføre seg som jagede dyr når noen har siktet innstilt på deres kjære familiemedlemmer. Det hele er en djevelsk plan, en plan som må ha tatt år å lage. En plan som bærer en Masterminds signatur.

Om filmen

Mastermind er den sjuende Wallander-filmen i serien og Stefan Ahnhem har skrevet manuset basert på personene i Henning Mankells bøker. Filmen hadde kinopremiere 16. desember 2005. Mastermind kom ut på DVD den 22. mars 2006.
Martinsia

Utseende

Middelsstore, slanke, blanke, mørkt brunlige trebukker. Antennene er ganske tynne og betydelig lengre enn kroppen. Pronotum er firkantet, kraftig innsnevret ved roten med skarp tann like foran innsnevringen, dekkvingene er jevnbrede. Beina er nokså lange, lårene slanke.

Utbredelse

Slekten er utbredt i Fransk Guyana, Brasil og Bolivia.
VM i fotball 2014 – Gruppe B

Gruppe B i VM i fotball 2014 bestod av regjerende verdensmester Spania, Nederland, Chile og Australia. Denne gruppen ble av mange medier betraktet som «dødens gruppe» sammen med gruppe D og G. Kampene i gruppe B ble spilt mellom 13. og 23. juni 2014.
Nederland og Chile gikk videre til sluttspillet som henholdsvis gruppevinner og -toer med ni og seks poeng, mens Australia og regjerende mester Spania ble slått ut etter å ha tapt sine første to kamper. Vinneren av gruppe B (Nederland) møtte toeren i gruppe A (Mexico) i åttendedelsfinalen som ble spilt 29. juni, mens toeren i gruppe B (Chile) møtte vinneren av gruppe A (Brasil) i åttendedelsfinalen som ble spilt 28. juni.
Ytste Skotet

Ytste Skotet er et komplett, vernet gårdstun på Skotet i Storfjorden i Møre og Romsdal. Den er en av tre gårder hvor de to andre er Me-skotet og Inste Skotet. Navnet Skotet (uttalt Skøte) betyr høyt, fremspringende land.

Driftsform

Gården er godt bevart og vedlikeholdt. Den er typisk for den før- industrielle driftsformen som ble nyttet helt opptil vår tid, mangsesysleriet. Ytste skotet er representativ for de gamle driftsformene på fjell- og strandgårdene langs Storfjorden. Fjordfisket var et viktig tilskudd til gårdsdriften. Der ble drevet seterbruk, men i den siste tiden ble ystingen foretatt hjemme på gården. Det ble dyrket bygg og havre og de hadde tømmerskog til eget bruk. For å få nok for drev de utmarsksslått og høyet ble oppbevart i utløer og fraktet hjem på vinterføre. Bygningene og kulturlandskapet, slik det er blitt bevart, gjenspeiler denne driftsformen.

Historie

Stedet nevnes i Flateyarbok, Formannsogur og Heimskringla. Tradisjonen sier at der var gård i Håkon den godes tid. Etter Svartedøden nevnes gården igjen i 1606. Der finnes også udaterte hustufter på stedet. Siste brukere var på Ytste skotet Ane Karoline Vidhammar som drev gården sammen med sin sønn Knut Olav og Jenny Olea frem til gården ble fraflyttet i 1954. Stedet lå brakk til 1989 til stedet med 3000 mål ble overdratt til stiftelsen Storfjordens Venner som har rehabilitert bygningene og kulturlandskapet. Stedet er etter hvert blitt tilbakeført til den stand det var i da gården var i drift.

Fremtid

Norsk kulturråd har valgt ut Ytste Skotet til å være ett av ni prosjekter i hele landet som arbeider under emnet «Barn, unge og museum». Gården er blitt et pilotprosjekt og selve vernet forutsetter videreføring av de gamle driftsformene. I sommerhalvåret tar stiftelsen tar imot skoler og besøkende og holder kurs. Her er muligheter for innkvartering og servering.

Eierskap og forvaltning

Foreningen Storfjordens Venner eier Ytste Skotet og har stått for restaureringen av gården. Stiftelsen Ytste Skotet forvalter gården. Stiftelsen står for drift og vedlikehold, og er arbeidsgiver for daglig leder. Ytre Skotet er en avdeling av Stiftinga Sunnmøre Museum.

Adkomst

Adkomst med båt. Båttransport Dyrkorn – Skotet kan bestilles. Man kan også nå stedet på et par timer til fots over fjellet fra Ramstaddalen i Sykkylven.
Sangria

Sangria (av spansk sangre, som betyr blod) er en type alkoholholdig drikk fra Spania og Portugal.
Sangria er en blanding av vin, vanligvis rødvin, og frukt, og gjerne et søtningsmiddel. Eventuelle andre ingredienser kan også høre med. Det fins mange forskjellige typer og oppskrifter. Sangria blir vanligvis servert om sommeren som en kald drikk.
Regnskapsspråk

Regnskapslovens system

Regnskapsloven regulerer hvilke regnskapsspråk som er tillatt for norske foretak. Kravene til regnskapsavleggelsen er differensiert slik at større foretak med høy offentlig interesse har de strengeste regler. De minste foretakene har forenklede regler. De minste foretakene kan likevel som regel velge mer avanserte regnskapsspråk.

Tradisjonell norsk god regnskapsskikk

Regnskapsloven er primært bygd på en tradisjonell modell basert på historisk kost. Eiendeler måles i denne modellen til historisk anskaffelseskost nedregulering for avskrivning og nedskrivning. Eventuell verdiøkning vises først i regnskapet som gevinst ved salg av eiendelen. Dette prinsippet er til en viss grad tillempet ved at enkelte eiendeler som har en objektiv verdi i et likvid marked som enkelte børsnoterte aksjer og valutaposter kan måles til dagens verdi.

IFRS

IFRS står for International Financial Reporting Standards og er det regnskapsspråk som alle børsnoterte foretak plikter å utarbeide sine konsernregnskap etter. Regnskapsloven åpner opp for at IFRS kan benyttes av samtlige regnskapspliktige. Da språket anses å være svært omfattende er det sjelden dette gjøres.

God regnskapsskikk for små foretak

For små foretak gir regnskapsloven noen forenklede regler. God regnskapsskikk for små foretak er dessuten regulert gjennom standardsetting av Norsk RegnskapsStiftelse i regnskapsstandarden NRS 8.

God regnskapsskikk for ideelle organisasjoner

Regnskapsloven åpner opp for at organisasjoner som ikke har overskudd som formål kan avlegge regnskap basert på et annet sett av regler som i større grad avspeiler den aktiviteten som organisasjonen har hatt i perioden. Detaljene i dette regelsetter er utmyntet i en egen regnskapsstandard fra Norsk RegnskapsStiftelse.
Takhtajan-systemet

Takhtajan-systemet er en klassifikasjon for blomsterplantene som ble publisert av den sovjetisk-armenske botanikeren Armen Takhtajan i flere versjoner fra 1950-tallet til 2009. Takhtajans system var en av de to mest innflytelsesrike systemene i siste halvdel av nittenhundretallet (det andre ble publisert av Arthur Cronquist, New York, USA). Disse to systemene ligner ganske mye på hverandre blant annet fordi de to forskerne kommuniserte med hverandre over flere tiår. De viktigste forskjellene mellom systemene er at Takhtajan opererte med flere taksa på alle nivåer i hierarkiet.
Til grunn for oppbygginga av klassifikasjonen var et bredt spekter av karakterer, slik som anatomi, embryologi, kjemiske stoffer, pigmentering og pollen morfologi. Parafyletiske grupper aksepteres og det legges stor vekt på inndelinger i grupper på alle nivåer i Linnes hierarki.

Klassifikasjon

Takhtajan oppfatter blomsterplantene som en divisjon (phylum) og gir navnet Magnoliophyta. Denne divisjonen deles i de to klassiske gruppene tofrøbladete og enfrøbladete som dermed blir klasser, hhv. Magnoliopsida og Liliopsida. Disse deles så inn i underklasser:
Tofrøbladete (11): Magnoliidae, Nymphaeidae, Nelumbonidae, Ranunculidae, Caryophyllidae, Hamamelididae, Dilleniidae, Rosidae, Cornidae, Asteridae, Lamiidae
Enfrøbladete (6): Liliidae, Commelinidae, Arecidae, Alismatidae, Triurididae, Aridae
Takhtajan bruker også overordensnivået, hhv. 55 og 16 i de to klassene. Han deler klassene videre inn i 175 og 57 ordner og har i alt 589 familier fordelt på 458 tofrøbladete og 131 enfrøbladete.
Lagtingsvalget på Åland 2007

Lagtingsvalget på Åland 2007 ble avholdt på Åland den 21. oktober 2007, og valgte 30 representanter (med forholdstallsvalg etter kommuner) til Ålands lagting for en 4-årsperiode. Ålands framstegsgrupp stilte ikke fordi deres eneste lagtingsrepresentant, Ronald Boman, valgte å trekke seg. Hutgruppen stilte til valg for første gang, men oppnådde ikke representasjon. Ålands Framtid, som støtter ålandsk selvstendighet fra Finland, stilte til valg for andre gang, og fikk nært dobbelt så mange stemmer som sist. Liberalerna på Åland ble det størst partiet i Lagtinget (og passerte 30 prosent av stemmene for første gang), mens det tidligere dominerende Åländsk Center falt under 20 prosent av stemmene for første gang.
Hans Petter Haugen Kaggerud

Biografi

Kaggerud startet som keyboardist og låtskriver i Mosjøenbandet Always An Answer i 1987. Samarbeidet med bandets gitarist Tor-Erik Schytte fortsatte etter bandet gikk i oppløsning. Han var med på å starte Studio Nord i Mosjøen som i dag drives av produsent Fred Endresen. Han har skrevet musikk til blant annet Mosjøen Byspill og til dokumentarfilmen Love Letters from a Children's Prison regissert av David Kinsella. Han har samarbeidet med Stein Ivar Mortensen i Mosjøen i snart 20 år med større og mindre kulturelle oppsetninger i Mosjøen Kulturhus, alt fra filmmusikkforestillinger til de siste årenes forestillinger med Tenne På Musikk samt flere opptredener på Sjøgata Live festivalen.
Han har samarbeidet og stått på scenen med Freedom Bremner, Arvid Martinsen, Kåre Kolve, Benny Borg, Marianne Antonsen, Sigrid Brennhaug, Publiners, Brothers og Tore Johansen (Travelling Strawberries) m.fl.
Rolf Lunde

Liv og virke

Rolf Lunde ville først bli maler. Han var elev ved Kunst- og håndverksskolen 1906–08, av Othon Friesz i Paris 1920, av billedhoggeren Antoine Bourdelle 1921–22 og ved Kunstakademiet 1922–23. Etter studiereise i Tyskland, Storbritannia og Frankrike 1925–26 utførte han flere arbeider i en impresjonistisk grov og livfull stil som preget kunsten da. I Lillehammer står en statue av Ludvig Wiese, byens grunnlegger, brønnskulpturene «Slaven» og «Tårnpetter» (alle reist i 1927). Nasjonalmuseet/Nasjonalgalleriet i Oslo eier portretthoder av Einar Flagstad (1925) og «Russerinnen» (1926), en replika av  «Tårnpetter» og en rekke av Lundes akttegninger, utført med sikker sans for stor og hel form.